section_heading: Velika Moravska (830. – prije 907.)
paragraph_text: poveznica=https://upload.wikimedia.org/wikipedia/commons/thumb/c/c9/Cyril_a_metod_zilina.jpg/150px-Cyril_a_metod_zilina.jpg|lijevo|mini|230px|Kip [[Ćiril i Metod|svetih Ćirila i Metoda u Žilini. Godine 863. uveli su kršćanstvo u današnju Slovačku.]] Velika Moravska nastala je oko 830. kada je Mojmír I. ujedinio slavenska plemena naseljena sjeverno od Dunava i proširio moravsku vrhovnu vlast nad njima.<ref>'Europe', p.360 Kada se Mojmír I. pokušao osamostaliti od vrhovne vlasti kralja Istočne Franačke 846., kralj Ludovik Njemački svrgnuo ga je s vlasti i pomogao Mojmírovu nećaku Rastislavu (846. – 870.) u stjecanju prijestolja. Novi monarh vodio je neovisnu politiku: nakon što je zaustavio franački napad 855., nastojao je oslabiti utjecaj franačkih svećenika koji su propovijedali u njegovome kraljevstvu. Vojvoda Rastislav zamolio je bizantskoga cara Mihajla III. da pošalje učitelje koji bi tumačili kršćanstvo na slavenskome narodnom jeziku.